Њемачка је била познат као Вајмарска република у раздобљу од 1919. до 1933. године. Била је то република са полупредсједничким системом. Током свог постојања, суочава се са бројним проблемима, који укључују хиперинфлацију, спорне односе са побједничким Савезницима из Првог свјетског рата и низ неуспјелих покушаја коалиционих влада подијељених политичких странака. Озбиљни преокрети за њемачку привреду почели су након завршетка рата, дјелимично због плаћања ратне одштете под одредбама Версајског споразума из 1919. Влада је штампала новац како би исплатила одштету и државни ратни дуг, због чега је избила хиперинфлација која је довела до надуваних цијена потрошачких потреба, привредног хаоса и немира због хране. Када влада није исплатила одштету у јануару 1923, француска војска је окупирала њемачке индустријске области у Руру и због тога су избили велики грађански немири.